La Bibia piemontèisa/Testament Vej/Salm/Salm 121


Ij Salm

121. I àusso j’euj a le montagne 

 Sto salm a fortiss che Nosgnor a l’ha pijasse l’angagg ëd guerné sò pòpol e ch’i l’oma da avèj gnun-a tëmma che un di chiel a chitrà ‘d félo për na rason qualsëssìa..

Càntich për ël pelerinagi. I àusso j’euj a le montagne: da andova am ëvnirà l’agiùt? L’agiùt am ëvnirà da Nosgnor, col ch’a l’ha fàit ël cel e la tèra. Chiel a lasserà pa ch’ij tò pé as antrapo; col ch’at guerna as ardurmirà pa. Vera, a capitrà mai che col ch’a guerna Israel as andurmissa. Nosgnor at guerna, Nosgnor a l’é tanme l’ombra ch’at ëstà sèmper dacant. A l’é për lòn ch’at farà gnun mal ël sol dël di, nì la lun-a ‘d neuit. Nosgnor at guernerà dal mal ch’a podrìa ciapete damentre ch’it vas e ch’it ven-e, ora e për sèmper.

Nòte 

Bibia
Testament Vej
Salm